Per què té Forcadell una causa judicial oberta?
La magistrada el Tribunal Superior de Justícia de Catalunya (TSJC) Maria Eugènia Alegret ha citat a declarar com a testimonis pel cas contra la presidenta del Parlament, Carme Forcadell, als dos diputats de la Mesa que no van votar a favor de tramitar les resolucions sobiranistes. Es tracta de José María Espejo-Saavedra (Cs) i David Pérez (PSC) que hauran d'acudir al tribunal el 23 de juny, a les 9.30 hores i a les 11, respectivament, segons ha informat Europa Press. El TSJC també ha citat com a testimonis al delegat del Govern espanyol a Catalunya, Enric Millo, i al portaveu de Ciutadans al Parlament, Carlos Carrizosa,  el 7 de juliol. La portaveu de Junts pel Sí a la cambra catalana, Marta Rovira, està citada a declarar el 17 de juliol. Forcadell i quatre membres més de la Mesa tenen una causa judicial oberta per votar a favor de tramitar una proposta de resolució que incloïa la defensa d'un referèndum. L'advocada de Forcadell va sol·licitar dilluns a la magistrada de la causa que cités Rovira a declarar com a persona que va participar, a l'octubre, en la discussió d'aquestes propostes de resolució.
per votar a favor de tramitar una proposta de resolució que incloïa la defensa d'un referèndum